CELEX: 32017D2355
Language: sl
Date: 2017-12-14 00:00:00
Title: Izvedbeni sklep Komisije (EU) 2017/2355 z dne 14. decembra 2017 o odobritvi dajanja na trg z UV žarki obdelanih gob kot novega živila v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2017) 8474)

16.12.2017   
            
            
               SL
            
            
               Uradni list Evropske unije
            
            
               L 336/52
            
         IZVEDBENI SKLEP KOMISIJE (EU) 2017/2355
   z dne 14. decembra 2017
   o odobritvi dajanja na trg z UV žarki obdelanih gob kot novega živila v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2017) 8474)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Ekoidé AB je 10. junija 2016 vložilo zahtevek pri pristojnemu organu Švedske za dajanje na trg Unije z UV žarki obdelanih gob (Agaricus bisporus) z višjimi ravnmi vitamina D2 kot novega živila v smislu točke (f) člena 1(2) Uredbe (ES) št. 258/97.
            
         
               (2)
            
            
               Pristojni organ Švedske je 27. februarja 2017 izdal poročilo o začetni presoji. V navedenem poročilu je prišel do ugotovitve, da z UV žarki obdelane gobe (Agaricus bisporus) z višjimi ravnmi vitamina D2 izpolnjujejo merila za novo živilo iz člena 3(1) Uredbe (ES) št. 258/97.
            
         
               (3)
            
            
               Komisija je 2. marca 2017 poročilo o začetni presoji poslala drugim državam članicam.
            
         
               (4)
            
            
               Te so v roku 60 dni, ki je določen v prvem pododstavku člena 6(4) Uredbe (ES) št. 258/97, vložile upravičene ugovore. Dodatna pojasnila prosilca so odpravila zaskrbljenost držav članic in Komisije.
            
         
               (5)
            
            
               Točka 1 dela A Priloge VI k Uredbi (EU) št. 1169/2011 Evropskega parlamenta in Sveta (2) zahteva, da ime živila vključuje podatke o njegovi posebni obdelavi ali se mu takšni podatki dodajo, v vseh primerih, v katerih bi opustitev takšnih informacij lahko zavedla potrošnika. Ker potrošniki običajno ne pričakujejo, da se gobe obdelujejo z UV žarki, mora ime živila vključevati take informacije ali ga morajo spremljati, da bi preprečili zavajanje potrošnika.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Gobe (Agaricus bisporus), ki so bile obdelane z UV žarki z namenom zvišanja ravni vitamina D2, kakor je opredeljeno v Prilogi k temu sklepu, se lahko dajejo na trg Unije kot novo živilo.
   Člen 2
   Poimenovanje gob (Agaricus bisporus), obdelanih z UV žarki z namenom zvišanja ravni vitamina D2, odobrenih s tem sklepom, je „z UV žarki obdelane gobe (Agaricus bisporus)“.
   Člen 3
   Ta sklep je naslovljen na podjetje Ekoidé AB, Vårbruksgatan 67, 583 32 Linköping, Švedska.
   
      V Bruslju, 14. decembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (UL L 304, 22.11.2011, str. 18).
   
      PRILOGA
      
         SPECIFIKACIJE Z UV ŽARKI OBDELANIH GOB (AGARICUS BISPORUS) Z VIŠJIMI RAVNMI VITAMINA D2
         
      
      
         Opis/opredelitev:
      
      Komercialno gojene gobe Agaricus bisporus, ki se nabrane obravnavajo z UV svetlobo, s čimer se doseže vsebnost vitamina D2 ≤ 10 μg/100 g sveže teže.
      UVB sevanje: postopek sevanja z ultravijolično svetlobo valovne dolžine 290–320 nm.
      
         Vitamin D2:
      
      
                  Kemijsko ime
               
               
                  (3β,5Z,7E,22E)-9,10-sekoergosta-5,7,10(19),22-tetraen-3-ol
               
            
                  Sopomenka
               
               
                  ergokalciferol
               
            
                  Št. CAS
               
               
                  50-14-6
               
            
                  Molekulska masa
               
               
                  396,65 g/mol
               
            
         Vsebnost:
      
      Vitamin D2 v končnem proizvodu: 5–10 μg/100 g sveže teže ob izteku roka uporabnosti.